

ŠKOLA ZA SVE

uz pomoc´nike u nastavi IV

**NAZIV PROJEKTA: „ŠKOLA ZA SVE uz pomoćnike u nastavi IV“**

**NOSITELJ: GRAD KARLOVAC**

**PARTNERI NA PROJEKTU:** Osnovna škola Banija, Osnovna škola „Braća Seljan“, Osnovna škola Dragojle Jarnević, Osnovna škola Dubovac, Osnovna škola Grabrik, Osnovna škola Mahično, Osnovna škola Rečica, Osnovna škola „Skakavac“, Osnovna škola Švarča, Osnovna škola Turanj i Centar za odgoj i obrazovanje djece i mladeži Karlovac

**RAZDOBLJE PROVEDBE:** 27. KOLOVOZA 2021. – 29. KOLOVOZA 2022.

**UKUPNA VRIJEDNOST PROJEKTA:2.129.184,60 kn**

**Bespovratna sredstava: 1.809.806.,91 kn, Grad Karlovac (sufinanciranje od 15% ukupne vrijednosti): 319.377,69 kn**

**FINANCIRANJE:** projekt je financiran iz **Europskog socijalnog fonda** u sklopu Operativnog programa Učinkoviti ljudski potencijali 2014. – 2020.

**UČENICI S TEŠKOĆAMA I U OVOJ ŠKOLSKOJ GODINI**

**IMAJU PODRŠKU POMOĆNIKA U NASTAVI**

Grad Karlovac u partnerstvu sa Osnovnom školom Dubovac provodi projekt **„ŠKOLA ZA SVE uz pomoćnike u nastavi IV“.** Osim Osnovne škole Dubovac, partneri na projektu su i ostale škole kojima je Grad osnivač. Za provedbu projekta osigurano je ukupno 2.129.184,60 kn od čega je 1.809.806,91 kn bespovratnih sredstva iz **Europskog socijalnog fonda**, dok Grad Karlovac iz proračuna izdvaja 15% odnosno 319.377,69 kn. U projekt koji je s provedbom započeo krajem kolovoza 2021. i traje 12 mjeseci, do sada je uključeno ukupno **75 učenika s teškoćama u razvoju** koji su *sukladno Pravilniku o pomoćnicima u nastavi i stručnim komunikacijskim posrednicima* ostvarili to pravo u svih 11 školskih ustanova kojima je Grad osnivač (ili partnera).

Kako bi se učenicima s teškoćama u razvoju omogućilo inkluzivno obrazovanje koje je primjereno njihovim individualnim potrebama i mogućnostima u sredini u kojoj žive, zaposleno je **49 pomoćnika u nastavi** koji svoju podršku pružaju učenicima individualno ili u skupinama dva ili više učenika. Prije početka rada s učenicima i ulaska u školske klupe, oni koji do tada nisu imali iskustvo rada pomoćnika u nastavi obavezni su završiti propisanu 20-satnu edukaciju.

Pomoćnici u nastavi prije početka rada s učenikom trebaju završiti 20 satnu edukaciju. Tijekom edukacije budući pomoćnici u nastavi se upoznaju sa pravima učenika s teškoćama i osnovnim načelima obrazovanja učenika s teškoćama u razvoju (s naglaskom na inkluzivno obrazovanje), karakteristikama učenika s teškoćama u razvoju, načinima pružanja pomoći i u odgojno-obrazovnom procesu i razvojem socijalnih vještina, kao i načinima suradnje s učiteljima, nastavnicima, stručnim timom škole, ali i roditeljima te drugim učenicima.

Pomoćnik u nastavi je osoba koja pruža neposrednu potporu učeniku tijekom odgojno-obrazovnoga procesa u zadacima koji zahtijevaju komunikacijsku, senzornu i motoričku aktivnost učenika, u kretanju, pri uzimanju hrane i pića, u obavljanju higijenskih potreba, u svakodnevnim nastavnim, izvannastavnim i izvanučioničkim aktivnostima, a sve prema izrađenome programu rada prema utvrđenim funkcionalnim sposobnostima i potrebama svakoga pojedinog učenika te uputama učitelja/nastavnika, stručnih suradnika škole, odnosno

stručnoga tima. Pomoćnik u nastavi može pružati potporu jednom ili dvoje učenika u istome razrednom odjelu ili različitim razrednim odjelima ili kao pomoćnik u nastavi skupini učenika istoga razrednog odjela/odgojno-obrazovne skupine uzimajući u obzir individualne potrebe svakog učenika.

U OŠ Dubovac su zaposlena 2 pomoćnika u nastavi koja učenicima s teškoćama pružaju neposrednu potporu kako bi se osigurali uvjeti za poboljšanje njihovih obrazovnih postignuća, uspješniju socijalizaciju i emocionalno funkcioniranje.

Važnost provedbe ovog projekta je višestruka. Poticanjem inkluzivnog, uključivog obrazovanja kroz rad pomoćnika u nastavi izjednačavaju se mogućnosti svih učenika na jednako dostupno i njima primjereno obrazovanje, ali se i doprinosi smanjenju stigmatizacije i diskriminacije djece s teškoćama i osoba s invaliditetom te potiču pozitivne promjene stavova pojedinaca i društva u cjelini.

